La companyia L’OM-Imprebís presenta 'La teua mà en la meua' a la Casa Municipal de Cultura
04 d’octubre 2022

![](/media/pprn4u3y/m-la-teua-mà-en-la-meua.jpg?width=810&height=777)

Este divendres, 7 d’octubre, la companyia de teatre L’OM-Imprebís presenta l’obra _La teua mà en la meua_ en la Casa Municipal de Cultura del Port de Sagunt. Es tracta d’un drama per a tots els públics que s’interpretarà en valencià, i té una durada de 80 minuts. Esta activitat forma part de la programació tardor de la delegació de Cultura de l'Ajuntament de Sagunt.

_La teua mà en la meua_  és una bella història d’amor. Només que esta és especial perquè tracta de dos persones úniques en circumstàncies excepcionals. Anton Txékhov va conéixer l’actriu Olga Knipper en una lectura del Teatre de l’Art de Moscou. Primer van ser amics, després amants i, finalment, matrimoni. En els sis anys que a penes va durar la seua relació es van creuar més de 400 cartes. A través de les quals, Carol Rocamora recrea, de manera emocionant i divertida, la història de dos éssers que se senten, s’anhelen i s’estranyen al mateix temps que assistim a la creació de les grans obres de l’autor rus. Una obra que la British Theatre Guide de Londres ha qualificat de “commovedora i plena de fi humor”.

Esta nova producció de L’OM-Imprebís està dirigida per Santiago Sánchez i protagonitzada pels dos últims guanyadors dels Premis de les Arts Escèniques de la Generalitat Valenciana a la Millor Interpretació: Josep Manel Casany i Rebeca Valls.

Les entrades, que tenen un preu de 9 euros, es poden adquirir en el següent enllaç: [https://www.servientradas.com/espectaculo/AYUNTAMIENTO\_DE\_SAGUNTO/6/la-teua-ma-en-la-meua.html](https://www.servientradas.com/espectaculo/AYUNTAMIENTO_DE_SAGUNTO/6/la-teua-ma-en-la-meua.html)

*   [](http://www.facebook.com/sharer.php?u=https://aytosagunto.es/va/actualitat/la-companyia-l-om-imprebis-presenta-la-teua-ma-en-la-meua-a-la-casa-municipal-de-cultura/ "Facebook")
*   [](http://twitter.com/share?url=https://aytosagunto.es/va/actualitat/la-companyia-l-om-imprebis-presenta-la-teua-ma-en-la-meua-a-la-casa-municipal-de-cultura/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-companyia-l-om-imprebis-presenta-la-teua-ma-en-la-meua-a-la-casa-municipal-de-cultura/ "Linked In")
*   [](mailto:?body=https://aytosagunto.es/va/actualitat/la-companyia-l-om-imprebis-presenta-la-teua-ma-en-la-meua-a-la-casa-municipal-de-cultura/)